
న్యూఢిల్లీ, జనవరి 10: సమాజ్వాదీ పార్టీలో హైడ్రామా కొనసాగుతోంది. పరస్పర బహిష్కరణలతో పార్టీని వేడెక్కించిన తండ్రీ కొడుకులు... ములాయం సింగ్ యాదవ్, అఖిలేశ్ మరోమారు చర్చలు జరిపారు. ‘అఖిలేశ్ను మళ్లీ ముఖ్యమంత్రిగా గెలిపిస్తాం’ అని సోమవారం రాత్రి ములాయం ప్రకటించిన సంగతి తెలిసిందే. ఈ నేపథ్యంలో మంగళవారం ఉదయాన్నే లఖ్నవ్లో తన ఇంటిపక్కనే ఉండే తండ్రి నివాసానికి అఖిలేశ్ వెళ్లారు. గంటన్నర చర్చించుకున్నారు. ములాయం శిబిరంలో ముఖ్యులైన శివ్పాల్ యాదవ్, అమర్సింగ్ ఈ భేటీలో పాల్గొనలేదని తెలిసింది. ఇద్దరి మధ్య రాజీ ‘ఫార్ములా’పైనే చర్చలు జరిగినట్లు భావిస్తున్నారు. శివ్పాల్, అమర్సింగ్లపై అఖిలేశ్ భగ్గుమంటున్న సంగతి తెలిసిందే. తాజా సమావేశానికి వీరిద్దరినీ దూరంగా ఉంచడం కీలక పరిణామమని పార్టీ వర్గాలు చెబుతున్నాయి. ఇంకోవైపు.. ములాయం, అఖిలేశ్ మధ్య ‘సైకిల్ గుర్తు’పై ఈనెల 13న ఎన్నికల కమిషన్ ముందు పంచాయతీ జరగనుంది. ఆ రోజు తమ ముందు హాజరై వాదనలు వినిపించాలని ఈసీ నుంచి రెండు వర్గాలకు పిలుపు అందింది.

newdhilly, janavari 10: samajwadi paartiiloo hydrama konasagutondi. paraspara bahishkaranalatho paartiini vedekkinchina tandri kodukulu... mulayam sing yadav, akhilesh maromaru charchalu jariparu. ‘akhilesnu malli mukhyamantrigaa gelipistam’ ani somavaram raatri mulayam prakatinchina sangati telisinde. ee nepathyamlo mangalavaaram udayaanne lakhnavlo tana intipakkane unde tandri nivaasaaniki akhilesh vellaaru. gantannara charchinchukunnaaru. mulayam sibiramlo mukhyulaina shivpal yadav, amarsing ee bhetilo palgonaledani telisindi. iddari madhya raji ‘farmula’paine charchalu jariginatlu bhaavistunnaaru. shivpal, amarsinglapai akhilesh bhaggumantunna sangati telisinde. taja samavesaniki veeriddarinii dooramgaa unchadam keelaka parinaamamani party vargaalu chebutunnaayi. inkovaipu.. mulayam, akhilesh madhya ‘saikil gurtu’pai eenela 13na ennikala kamishan mundu panchaayatii jaraganundi. aa roju tama mundu hajarai vaadanalu vinipinchaalani eesee nunchi rendu vargaalaku pilupu andindi.